Praznovszky Mihály

*Kutas László*

|  |
| --- |
| C:\Users\Otthon\Desktop\uiképek\kutas\Beolvasott_20190302 (3).jpg Egy kis fiúcska ül velem szemben, s engem néz. Valójában én figyelem őt, de látom kíváncsi rám, hogy vajon megismerem-e? Hogyne ismerném fel! Bár a nevét nem tudom, de emlékszem rá s a történetére. Ő lesz az az ifjú ember, aki egy magyar író felejthetetlen novellájában, a cirkuszi mutatványa közben egyszer csak felmászik egy veszedelmesen imbolygó pózna tetejére, s ott előveszi a hegedűjét, s eljátssza azt a dalt, amit gyermekkora őriz a lelkében. Mert tudja: mindenkinek van egy ábrándja, amelynek beteljesüléséért olykor egy egész életet kell feláldozni.  C:\Users\Otthon\Desktop\uiképek\kutas\Beolvasott_20190302 (2).jpg     Ebben az eddig leírt pár sorban számomra ott van a Kutas- életmű és népszerűség megannyi kulcsszava. Ezek a kisebb-nagyobb méretű, egyes vagy páros-többes alkotások történeteket hordoznak. Olykor persze nem tudjuk megfejteni, hogy például miről beszélgethet két-három hölgy egy padon, mert egy férfi soha nem jön rá a női beszélgetések tartalmára, logikájára és kiszámíthatóságára.  C:\Users\Otthon\Desktop\uiképek\kutas\Beolvasott_20190302.jpg  Annál jobban egyértelműsíti a férfi–nő viszonyt (a szobron túli létállapotban) amikor telt idomú (a szó nem elég vastag ide) hölgyeket igéző (sajátságos) pozitúrákban ültet, fektet és dönt bronz szófákra, hencserekre. Nyilvánvaló a férfi álmok végkifejlete és magyarázata ilyen aprócska bronz-Vénusz körbejárása során. Itt helyesebb, ha a vágyakat emeljük ki, mint újabb kulcsszót Kutas világához. Vaskos és légies, reális és megvalósíthatatlan vágyak világa ez. Amely világban persze bőségesen akad jókedv, humor, irónia, somolygás és olykor hahota is.  C:\Users\Otthon\Desktop\uiképek\kutas\Beolvasott_20190302 (4).jpg  És innen már csak egy lépés a Kutas teremtette más világ újabb kulcsszaváig, s ez a szeretet. Kutas László személyiségének egyik varázsa (még az is megérzi, aki vele nem találkozott soha személyesen) – ahogyan én nevezem: osztogató szobrász. Önmagát osztja el. Képtelen megállni, hogy ne avatkozzon bele az életünkbe valamilyen adományozó gesztussal. Természetesen elsődlegesen a műveivel, hiszen a humor, a vágy, az ötlet mellett ezek a kis figurák szeretetet sugallnak. A zene, a játék, a lét, az élet megélésének szeretetét. Pontosan úgy, ahogyan a szobrász részt vesz a maga teljes súlyával a létezésben.  C:\Users\Otthon\Desktop\uiképek\kutas\Beolvasott_20190302 (6).jpgC:\Users\Otthon\Desktop\uiképek\kutas\Beolvasott_20190302 (5).jpg Ezt egyébként tudatosan is vallja. Azt mondja, nappal ő csak létezik, éjjel viszont él. Az éjszaka egyébként is az álmok birodalma. A művész fantáziája ezektől az álmoktól lesz valósággá. Éjszaka annyi jó dolog történik, amiből a szobrász keze alatt élet támad. Meg persze mese, meg vágy és remény. Meg imádság. Éjszaka a szobrász együtt imádkozik kedvenc írójával, Krúdy Gyulával. „Istenem adjál nyugodt álmot, csöndes éjszakát. Engedd meg, hogy sohasem halljam, mit locsognak a nők a fülembe. Istenem vigyázz reám, hogy sohase kerüljek a nők kezébe.” És akkor Kutas László villámgyorsan megmintázza a nőt: pamlagon, bárpultra támaszkodva,  erkély korlátjára dőlve, kerékpárt fogva, ruhában és ruha nélkül, s ezáltal azt akarja: mindannyian  kerüljünk a nők kezére.  C:\Users\Otthon\Desktop\uiképek\kutas\Beolvasott_20190302 (61).jpg   Már megint a nők. Pedig hát a Kutas teremtette világ azért ennél sokkal összetettebb, sokrétűbb. Köztéri alkotások tucatjai mutathatók fel, köztük a magyar történelem és gondolkodás jeles alakjai, kiváló pedagógusok portréi. Azután az érmek, amelyekre díjeső hullik, és amelyeket államférfiak kapnak. Díszpénzek, amelyek jeles jubileumokra a legértékesebb nemesfémekből készülnek.  C:\Users\Otthon\Desktop\uiképek\kutas\Beolvasott_20190302 (9).jpgÉs persze Mary Poppins népszerű figurája. Aki mint köztudott, mármint a tiszteletreméltó hölgy, azért érkezik a keleti széllel, hogy boldoggá tegye az életünket. Hogy elhitesse velünk, az élet szép, az öröm végtelen, a derű fogyhatatlan és talán a jóság is, s hogy életünk végéig gyerekek maradhatunk. Tisztára olyan ez az angol hölgy, mint a magyar Kutas László. Csak Kutas nem tűnik el, nem hajlandó vissza menni a mesébe, tudja, neki még dolga van, a világ még nem olyan amilyennek õ szeretné, amilyennek õ álmodja éber éjszakáin.    C:\Users\Otthon\Desktop\uiképek\kutas\Beolvasott_20190302 (8).jpg Mert meg akar felelni a nevének. Vajon lefordítható-e idegen nyelvekre ez a beszélő név: az ember, akinek kútja van. Kút, a tiszta, a hűs, az életet adó víz mély rejteke. Az elapadhatatlan forrás, a tisztaság, az élet vizének mesebeli forrása. Régóta tudjuk, a név és viselője teljes azonosságban él és áll egymással. A nevünket nem vethetjük le, mint egy ruhadarabot, a nevünk mi vagyunk. Kutas Lászlónál és szobrainál ez az azonosság a maga teljességében ragyogtatható fel.     Boldogok, aki bírhatják a  Kutas-szobrokat! |